bergamottolje
Store norske leksikon,Biologi,Vitenskapsgrener i biologien,Botanikk,Begreper i botanikken
Bergamottolje er en gulbrun til grønn, velluktende eterisk olje som utvinnes ved pressing av skallet av bergamottappelsinen. Oljen brukes i parfymeindustrien og som smakstilsetning, blant annet i Earl Grey te.
Bergamottolje består hovedsakelig av limonen, linalylacetat og linalool. Oljen inneholder også noe bergapten, som er vist å ha fototoksisk effekt (se fotodynamiske effekter). Derfor er det satt en grense for hvor mye bergamottolje som kan tilsettes i produkter som smøres på huden og utsettes for sol, på 0,4 %. Les mer i Store norske leksikon bergamott – sitrusfrukt fotodynamiske effekter Litteratur Dugo, Giovanni og Bonaccorsi, Ivana (2013). Citrus bergamia: Bergamot and its derivatives. Taylor & Francis Group. ISBN 9781439862278